خولہ بنت حکیم

خولہ بنت حکیم عثمان ابن مظعون کی زوجہ کا نام ہے، جو نہایت نیک صالحہ بی بی ہیں۔

نام و نسب 
خولہ نام ، اُم شریک کنیت، قبیلۂ سلیم سے تھیں، آنحضرت صلی اللہ علیہ وسلم کی خالہ ہوتی ہیں  نسب نامہ یہ ہے: خولہ بنت حکیم بن امیہ بن حارثہ بن الاوقص بن مرہ بن ہلال بن فالج بن ذکوان بن ثعلبہ بن بہثہ بن سلیم۔

نکاح 
حضرت عثمان  بن مظعون رضی اللہ تعالیٰ عنہ سے جو بڑے رتبہ کے صحابی تھے ، نکاح ہوا۔

عام حالات 
مسلمان ہو کر مدینہ کو ہجرت کی سنہ 2ھ میں غزوہ بدر کے بعد حضرت عثمان بن مظعون رضی اللہ تعالیٰ عنہ بن مظعون نے وفات پائی تو حضرت خولہ رضی اللہ عنہا نے دوسرا نکاح نہیں کیا ، اکثر پریشان رہتی تھیں، صحیح بخاری میں روایت آئی ہے کہ انہوں نے اپنے آپ کو آنحضرت صلی اللہ علیہ وسلم کی خدمت میں پیش کیا تھا۔

فضل و کمال 
<big>آنحضرت صلی اللہ علیہ وسلم سے پندرہ حدیثیں روایت کیں ، راویانِ حدیث میں حضرت سعد ابن ابی وقاص رضی اللہ عنہ ، سعید بن مسیب رحمہ اللہ علیہ ، بشر بن سعید رحمہ اللہ علیہ ، عروہ بن زبیر رضی اللہ عنہ اور ربیع بن مالک داخل ہیں۔ ، . ، .

اخلاق 
اسدالغابہ میں ہے: وَكَانَتْ إِمْرَأَةٌ صَالِحَةٌ۔
ترجمہ: وہ ایک نیک بی بی تھیں۔ 

مسند احمد میں ہے: تَصُومُ النَّهَارَ وَتَقُومُ اللَّيْلَ۔
ترجمہ: دن کو روزہ رکھتی اور رات کو عبادت کرتی تھیں۔
ابتداً زیور کا بڑا شوق تھا ؛ چنانچہ ایک مرتبہ آنحضرت صلی اللہ علیہ وسلم سے عرض کی کہ اگر طائف فتح ہو تو آپ صلی اللہ علیہ وسلم مجھ کو فلاں عورت کا زیور دید یجئے گا ، آنحضرت صلی اللہ علیہ وسلم نے فرمایا: اگر خدا اس کی اجازت نہ دے تو پھر میں کیا کر سکتا ہوں۔

مزید دیکھیے 
عثمان بن مظعون

حوالہ جات 

صحابیات